Huset til George ligger litt utenfor sentrum, i et stille og rolig strøk, men med kort vei til tuben. Med Victoria Line er du inne i sentrum på ca 20 minutter.
Huset er vakkert innredet og med koselig privat hage. Madrassene er komfortable og de to badene har fantastiske regnfallsdusjer.
Vi likte oss godt i Walthamstow, med gatemarkedet og de lokale pubene og kafeene. Spesielt koselig i Walthamstow village med kafeer og restauranter.
Dette er andre gang vi bor hos George. Han er en perfekt vert og svarer alltid raskt på spørsmål på sms eller mail. Det er lett å sjekke inn da nøkkelen er tilgjengelig på en enkel måte hele døgnet. Huset passer veldig fint for familier med flere barn eller to par som reiser sammen.
Vi er svært takknemlige for at vi fikk bo hos George. Vi vil gi de beste anbefalinger!